open-index/open-wikipedia-markdown huggingface dataset:
زمخشری

علامہ ابو القاسم محمود بن عمر بن محمد خوارَزمی زَمَخْشَری معتزلی ممتاز عالم، مفسر جو تفسیر کشاف کے مولف ہیں۔جار اللہ زمحشری (538-467 ھ) ایک معتزلی عالم تهے۔ معتزلہ سے عام مسلمانوں کا اختلاف اتنا بڑها کہ وه اُن کی کتابوں کے دشمن بن گئے۔فرقۂ معتزلہ میں کثرت سے علما تهے اور انهوں نے بہت بڑی تعداد میں کتابیں لکهیں مگر ان کی تمام کتابیں جلا دی گئیں۔ اس میں صرف ایک استثناء ہے اور وه زمخشری کا ہے۔ زمخشری اگرچہ معروف معتزلی تها۔ تاہم اس کی دو کتابیں المفصل (نحو) اور الکشاف ( تفسیر قرآن ) آج بهی موجود ہیں اور علمائے اہل سنت کے درمیان بدستور مقبول ہیں۔ اور علمی مرجع کے طور پر کام دیتی ہیں۔

## ولادت

علامہ زمخشری کی ولادت بروز بدھ 27 رجب المرجب 467ھ مطابق 18 مارچ 1075ء کو زمخشر ( زمخشر : خوارزم کا ایک مشہور قریہ تھا ) میں ہوئی۔
## علمی حیثیت
چونکہ مدت تک آپ نے مکۂ معظمہ کی مجادرت کی تھی اس لیے آپ جار اللہ اور نیز فخر خوارزم کے لقب سے ملقب ہوئے،اپنے وقت کے امام بلا مدافع،علامہ،نحوی،لغوی،فقیہ جید،محدث متقن،مفسر کامل،فاضل مناظر،ادیب،متکلم،بیانی،شاعر،ذکی،تیز طبع،حنفی الفروع، معتزلی الاصول تھے۔ علم ادب ابی الحسن علی بن مظفر نیشا پوری اور ابی نعیم اصفہانی سے حاصل کیا اور آپ سے زین بقالی محمد ابی القاسم وغیرہ لوگوں نے اخذ کیا اور آپ کو اصحاب پیدا ہوئے۔کئی دفعہ بغداد میں آئے۔چونکہ بہ ایام طالب علمی جب آپ بخارا کو جا رہے تھے تو راستہ میں آپ سواری سے گر پڑے اور ٹانگ کو سخت ضرب آئی اور ہر چند علاج کیا کچھ فائدہ نہ ہوا اس لیے آپ نے ناچار ہو کر ٹانگ کو کٹواڈالا اور بجائے اس کے لکڑی کا پاؤں بنوایا،جب چلتے پھر تے تو اس پر کپڑاڈال دیتے جس سے دیکھنے والا گمان کرتا کہ آپ لنگڑے ہیں۔
## تصانیف
آپ نے تفسیر،حدیث لغت وغیرہ میں نہایت جید تصانیف کیں چنانچہ

* تفسیر کشاف،
* فائق اللغہ فی تفسیر الحدیث
* اساس البلاعہ فی اللغہ،
* ربیع الابرار،
* متشابہ اسامی الرواۃ،
* نصائح الکبار،
* نصائح الصغار،
* الرائض فی علم الفرائض،
* المفصل فی النحو،
* انموذج،
* مفرو،
* شرح ابیات سیوبہ،
* شقائق النعمان،
* مقامات زمخشری،
* مستقصی فی الامثال،
* اطواق الذہب،
* شرح مشکلات المفصل،
* الکلم التواضع القسطاس فی العروض،
* الاحاجی النحویہ،
* المنہاج فی الاصول،
* رسالۃ ناصحیہ،
* مقدمۃ الادب،
* رؤس المسائل فی الفقہ،
* نصوص الاخبار،
* صمیم العربیہ،
* دیوان التمثیل،
* امال،
* معجم الحدودو المیاہ والا ماکن و الجبال،
* ضالۃ الناشد،

## اختلاف
ملا علی قاری نے لکھا ہے کہ بسبب معتزلی الاعتقاد ہونے کے آپ نے تفسیر میں بعض مقام پر تاویل میں سوء تعبیری و تغیر کو کام فرمایا ہے جو اکثر لوگوں پر خفیہ ہے اس لیے ہمارے بعض فقہا نے آپ کی تفسیر کا مطالعہ کرنا حرام لکھاہے۔ 
## وفات
علامہ زمخشری کی وفات شبِ دوشنبہ 8 ذوالحجہ 538ھ مطابق 12 جون 1144ء کو ہوئی۔
## حوالہ جات

زمرہ:1070ء کی دہائی کی پیدائشیں
زمرہ:1140ء کی دہائی کی وفیات
زمرہ:احناف
زمرہ:اسلامی فلسفی
زمرہ:بارہویں صدی کی ایرانی شخصیات
زمرہ:خراسان کی شخصیات
زمرہ:فارسی فلسفی
زمرہ:گیارہویں صدی کی ایرانی شخصیات
زمرہ:گیارہویں صدی کے اسلامی مسلم علما
زمرہ:مسلم فلاسفہ
زمرہ:معتزلہ
زمرہ:مفسرین
زمرہ:قرون وسطی کے عرب ماہر لسانیات
زمرہ:فارسی سنی علماء اسلام
زمرہ:ویکی ڈیٹا سے مطابقت رکھنے والی مختصر تفصیل
زمرہ:علماء بلاد ماوراء النہر
زمرہ:فارسی علماء
زمرہ:مسلم متکلمین
زمرہ:مہم جو
زمرہ:1074ء کی پیدائشیں
زمرہ:بارہویں صدی کے مسلم الٰہیات دان
زمرہ:گیارہویں صدی کے مسلم الٰہیات دان
زمرہ:ماہر عربیات
زمرہ:فارسی شخصیات
مختصر القدوری

**مختصر قدوری** یہ فقہ حنفی کی بڑی معتبر کتاب ہے
## مصنف
ابوالحسین امام احمد بن محمدبغدادی قدوری ولادت 362ھوفات 448ھ۔ فقہ حنفیہ میں متفق علیہ متن کی حیثیت رکھتی ہے۔ اسے متون اربعہ میں شمار کیا جاتا ہے
## مختصر القدوری کا درجہ
یہ تقریباً ایک ہزار سال قدیم ترین متن ہے جس میں 61 کتب 62 ابواب ہیں اور بیسیوں کتابوں سے تقریباً 12 ہزار مسائل کا انتخاب ہے اور عہد تصنیف سے لے کر آج تک پڑ ھا جا رہا ہے کہ طاش كبری زاده نے لکھا ہے کہ علما نے اس کتاب سے برکت حاصل کی ہے، مصائب اور طاعون میں اس کو آزمایا ہے۔ یہ درس نظامی کے نصاب کا حصہ ہے

## شروح و حواشی مختصر القدوری
* خلاصة الدلائل فی تنقیح المسائل۔ از امام حسام الدین علی بن احمد مکی متوفی 598ھ
* المجتبی۔ از نجم الدین مختار بن محمود بن محمد زاہدی معتزلی الاعتقاد حنفی فروعی متوفی656 ھ
* السراج الوھاج الموضح لکل طالب محتاج۔ شیخ ابو بکر علی حلاوی متوفی 800ھ (تین جلدوں میں)
* الجوھرة النیرہ۔ از شیخ ابو بکر علی حلاوی متوفی 800ھ (دو جلدوں میں)
* شرح قدوری۔ از محمد شاہ بن الحاج حسن رومی متوفی 939ھ
* تصحیح القدوری۔ از علامہ زین الدین بن قاسم بن قطلوبغا متوفی979ھ
* شرح قدوری۔ از امام احمد بن محمد معروف بابن نصر الاقطع متوفی 474ھ۔ (دو جلدوں میں)
* النوری شرح القدوری۔ از محمد بن ابراہیم رازی متوفی615ھ
* شرح القدوری۔ از شہاب الدین احمد سمرقندی
* تنقیح الضروری حاشیۃ قدوری۔ از مولانا نظام الدین کیرانوی
* حاشیہ قدوری۔ از شیخ الادب مولانا اعزاز علی متوفی 1375ھ
* تعليقات علي القدوري للإمام المحدث ظفر الدین البهاري 
* المظهر النوري حاشية على المختصر للقدوري للقاضي عبد الرزاق البهترالوي 

## حوالہ جات

زمرہ:کتب فقہ
زمرہ:کتب فقہ حنفی
شاہ کمال قادری کیتھلی

تصغیر|Shah Kamal Mazar
**شاہ کمال کیتھلی**مقتدائے راہ دین ہیں،انھیں سلب احوال اور لال ریال کے القابات سے بھی یاد کیا جاتا ہے۔
## ولادت
ان کی پیدائش 7 شوال895ھ بمطابق 1489ء کو بغداد میں ہوئی والد کا نام سید محمد عمر جو عالم دین تھے۔
سلسلہ عالیہ قادریہ کے معروف صوفی بزرگ جن کا سلسلۂ نسب 12 ویں پشت میں شيخ عبدالقادر جيلانی سے جا ملتا ہے۔ اور اپنے زمانے کے جید علما سے ظاہری علوم و باطنی علوم میں استفادہ کیا۔ تفسیر، حدیث اور فقہ پر دسترس حاصل کی۔ ازاں بعد مجاہدہ و ریاضت کی جانب متوجہ ہوئے اور گھر بار چھوڑ کر جنگلوں اور صحراؤں کا رخ اختیار کیا۔ اس دوران سمرقند، بخارا، روم، ایران، مصر، فلسطین، عراق اور حجاز کے بیابانوں میں زندگی کا بیشتر حصہ گزارا۔

## بیعت و خلافت

آپ نے شاہ فضیل قادری المعروف زندہ پیر کے دستِ حق پرست پر بیعت کی۔ سفر و حضر میں مرشد کامل کے ہمراہ رہے۔

## برصغیر میں آمد

آپ نے متعدد بار حج بھی کیا اور مختلف ممالک سے ہوتے ہوئے ٹھٹھہ تشریف لے آئے۔ یہاں دو سال قیام کیا۔ اس دوران یہاں کے ممتاز علما سے ملاقاتیں کیں اور متعدد بار چلہ کشی بھی کی۔ ٹھٹھہ سے ملتان تشریف لے آئے۔ یہاں شیر شاہ سوری کے نائب ملتان حمید خان نے ان کا استقبال کیا۔

ملتان سے آپ اپنے وطن کیتھل شریف پہنچے اور وفات تک یہیں مقیم رہے

## وفات
وفات 19 جمادی الثانی 981ھ 1573ء کو کیتھل میں ہوئی ۔

## حوالہ جات

زمرہ:قادری صوفیاء
پانیتختہ

پانی تختہ (waterboarding) ایک انسان کی جانب سے کسی دوسرے انسان کو پہنچائی جانے والی اذیت کا نام ہے جس کو آج کل افزوں تفتیش (enhanced interrogation) کی اصطلاح کا نام دے کر مہذب معاشرے میں قابل نفاذ رکھنے کا جواز پیدا کیا جاتا ہے۔ اس طریقۂ اذیت رسانی میں اپنے مخالف (یا اپنے ہدف) کو ایک تختے پر کمر کے بل لٹا کر پیر اور ہاتھ (سر کی جانب انتہائی بلندی تک) کھینچ کر کھس دیے جاتے ہیں اور پھر سر پر موجود سانس کے راستوں پر پانی ڈالا جاتا ہے، جس سے فوری طور پر ایک قسم کی ایسی نفسیاتی کیفیت پیدا ہوتی ہے جو ڈوبتے وقت کی کیفیت سے مماثل ہوتی ہے۔

پانیتختہ
زمرہ:اذیت رسانی
زمرہ:جنگی جرائم
زمرہ:جنگی جرائم بلحاظ قسم
زمرہ:ریاستہائے متحدہ میں تعذیب
زمرہ:ضد دہشتگردی
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
اخبار الاخیار فی اسرار الابرار

**اخبارالاخیار فی احوال الابرار** شیخ عبدالحق محدث دہلوی کی بلند پایہ تصنیف جو فارسی زبان میں لکھی گئی۔ اس میں پاک و ہند کے تقریباً تین سو اولیاء کرام کے سوانحی خاکے دئے گئے ہیں۔ اس کاتاریخی نام ’’ذکرالاولیا‘‘ہے۔
## طبقات
اخبار الاخیار میں صوفیا کو ادوار اور زمانہ حیات کی بنیاد پر تین طبقوں میں منقسم کیا گیا ہے۔ اس کے بعد 14 مجاذیب اور 5 صالحات کا بھی ذکر ہے ۔
### طبقہ اول
خواجہ معین الدین چشتی اجمیری تا شیخ فخر الدین / 20 صوفیا
### طبقہ دوم
حضرت بابا فرید الدین گنج شکر تا مولانا احمد حافظ /43 صوفیا 
### طبقہ سوم
حضرت شیخ نصیرالدین محمود چراغ دہلی تا مولانا احمد بخشی / 192 صوفیا
اس کے بعد 14 مجاذیب حضرت شیخ ابوالغیب بخاری تا سبحان مجذوب کا ذکر ہے اور آخر میں 5 مضاذبیہ وقت اور صالحات کی کل تعداد 274 ہوتی ہے جس میں اکثر چشتی احوال ملتے ہیں اور دیگر سلاسل کے بزرگوں کے احوال نہایت کمی سے ملتے ہیں۔ اس تذکرے کو زیادہ تر شیخ عبد الحق نے حجاز میں لکھا۔ دہلی آ کر نظر ثانی کی اور مزید احوال جمع کیے۔ شیخ عبد الحق محدث نے یہ تذکرہ جہانگیر کو پیش کیا تھا جس کا ذکر جہانگیر نے اپنی توزک میں بھی کیا ہے۔ اس تذکرے کی سب سے ممتاز خصوصیت یہ بھی ہے کہ شیخ عبد الحق نے اس میں صوفیا سے متعلق کشف و کرامات کے ذکر سے گریز کیا ہے اور اگر کہیں ان سے متعلق کچھ واقعات ذکر بھی ہوئے ہیں تو شیخ عبد الحق نے اس ذکر کے بعد واللہ اعلم بالصواب لکھ کر اس پر مستند ہونے کا شک دور کر دیا ہے۔ اخبارالاخیار اب تک چار مرتبہ زیور طبع سے آراستہ ہو کر منظر عام پر آچکا ہے۔ اس کا اردو ترجمہ مدینہ پبلشنگ کمپنی کراچی (پاکستان) سے 1993 میں شائع کیا ہے ۔

## حوالہ جات

زمرہ:اولیا کی سوانح عمریاں
ابو نصر سراج

( متوفی 378ھ / 988ء )

ایران کے مشہور صوفی، فقیہ اور محدث جن کا پورا نام شیخ ابو نصر عبد اللہ بن علی سراج طوسی ہے۔ انھیں طاؤس الفقراء اور صاحبِ اللمع کہا جاتا ہے آپ نے زہد و پارسائی میں بہت شہرت حاصل کی۔
آپ شیخ ابو محمد مرتعش سے نسبت روحانی رکھتے تھے جب بغداد میں وارد ہوئے تو ماہ رمضان تھا آپ مسجد شونیز یہ میں گوشہ گزین ہو گئے اور درویشوں کی امامت آپ کے حوالے ہوگی ہر رات نماز میں قرآن پاک ختم کیا کرتے تھے آپ کا خادم رات کو ایک جو کی روٹی پکا لاتا اورآپ افطاری فرماتے عید کے دن آپ نے نماز عید کی امامت فرمائی لوگوں نے دیکھا کہ حجرے میں تیس روٹیاں اسی طرح پڑی ہیں۔
چند حضرات آپ کی مجلس میں بیٹھے تھے سردیوں کی راتیں تھی آگ جل رہی تھی تو حید و معرفت پر بات ہو رہی تھی ایک اچھے مزاج میں تھے اٹھے اور اٹھ کر کھڑے ہو گئے اور آگ پر ہی مصلی بچھا کر نماز ادا کرنا شروع کر دی سجدے سے سر اٹھایا تو ایک بال بھی نہیں جلا تھا آپ نے اپنی زندگی میں ہی کہہ دیا تھا کہ میرے مزار کے سامنے جو جنازہ گذرے گا بخشا جائے گا اب تک کی رسم جاری ہے کہ لوگ آپ کے مزار کے سامنے جنازے لے کر آتے ہیں آپ 370 ھ اور ایک قول کے مطابق 378ھ میں وفات پائی 
## تصانیف
* 'کتاب اللمع فی التصوف' جو عربی زبان میں ہے علم تصوف پر لکھی گئی سب سے پہلی مکمل کتاب ہے اور اس کا ملخص انگریزی ترجمہ مشہور انگریزی مستشرق رینلڈ ایلن نکلسن نے اپنے مقدمہ کے ساتھ 1914ء میں شائع کیا۔ اس میں صوفیا کے اصول اور مشائخ کے اقوال و اشعار کی تشریح شامل ہے۔ اردو ترجمہ سید اسرار بخاری نے کیا جس کے ناشر تصوف فاؤنڈیشن، لاہور ہیں۔

## حوالہ جات

زمرہ:988ء کی وفیات
زمرہ:ایرانی صوفیاء
زمرہ:دسویں صدی کی وفیات
زمرہ:طوس کی شخصیات
آبنکاسی

آبنکاسی (آب + نکاسی / انگریزی: sewage) کو اردو میں نکاسئ آب  بھی کہا جاتا ہے ؛ بعد المذکور اصطلاح میں فارسی قواعد کے مطابق نکاس اور آب کو ہمزہ زیر (ءِ) سے جوڑا جاتا ہے۔ اشتقاقیات کی رو سے کہا جاتا ہے کہ انگریزی sewage کا لفظ، sluice اور age سے مشتق ہے، اول کے معنی اضافی پانی پر بند باندھنے کے ہوتے ہیں جبکہ دوم کچھ کرنے کے مفہوم میں آتا ہے، جیسے نکاس سے نکاسی یعنی نکاس کرنا؛ اردو اور فارسی میں بھی فاضل پانی کو بہانے کے مفہوم کی وجہ سے اس کے لیے ایک اور متبادل فاضلاب (فاضل + آب) ملتا ہے لیکن چونکہ نکاسی آب (آب نکاسی) ہی عام ہے اس وجہ سے یہاں اسی کو منتخب کیا گیا ہے۔

## حوالہ جات

زمرہ:اجسام آب
زمرہ:بنیادی ڈھانچہ
زمرہ:صحت و صفائی
زمرہ:کچرے کا نظم
زمرہ:نکاسی غلاظت
یواقیت الحرمین

**یواقیت الحرمین** خواجہ محمد معصوم کے سفر حرمین الشریفین کے دوران کے ملفوظات و مکاشفات پر مبنی اس عربی کتاب کے جامع خواجہ عبیداللہ مروج الشریعت ہیں جو خواجہ محمد معصوم کے تیسرے فرزند ہیں۔ خواجہ محمد معصوم جب 1067ھ بمطابق 1657ء میں حج کے لیے ہندوستان سے روانہ ہوئے تو صاحبزادگان، اعزہ اور بعض خلفاء بھی ہمرکابی کا شرف حاصل کرکے وہاں حاضر ہوئے۔ آپ کے صاحبزادے خواجہ عبیداللہ مروج الشریعت آپ کے فرمودات کو عین موقع پر ہی عربی فصیحہ میں قلم بند کرتے رہے اور سرہند شریف پہنچ کر اس کی تکمیل کرکے اسے آپ کی خدمت میں پیش کیا۔ آپ اس کے مطالعہ کے بعد حضرت مجدد الف ثانی کے روضہ مبارکہ پر حاضر ہوئے کہ ان تحریرات کے بارے میں حضرت کی مرضی معلوم کریں تو بہت ہی عنایات کا کشف ہوا اور عالم مکاشفہ میں بطور انعام جواہر اور یواقیت سے بھرے ہوئے دو خوان جواہرات سے مرصع تاج پہنے ایک شخص لے کر حاضر ہوا۔ پس اسی مناسبت سے اس کا نام 'یواقیت الحرمین ' تجویز کیا گیا۔

 
## فارسی ترجمہ

خواجہ عبید اللہ مروج الشریعت کے حکم پر ہی اس کتاب کا مشروح فارسی میں ترجمہ محمد شاکر بن ملا بدالدین سرہندی نے کیا۔ یہ ترجمہ 1071ھ بمطابق 761ء میں مکمل ہوا اور اسے حسنات الحرمین کا نام دیا گیا۔

اس کے عربی متن کا اصل نسخہ نایاب ہے جبکہ فارسی ترجمہ بنام حسنات الحرمین کے چند خطی نسخے بعض کتب خانوں میں دستیاب ہیں۔

## اردو ترجمہ

انہی قلمی نسخوں کو سامنے رکھ کر حسنات الحرمین کے نام سے ہی محمد اقبال مجددی نے تحقیق و تعلیق کے بعد اردو زبان میں اس کا ترجمہ کیا اور مکتبہ سراجیہ خانقاہ احمدیہ سعیدیہ، موسی زئی، ڈیرہ اسماعیل خان، پاکستان نے اسے 1402ھ / 1981ء میں پہلی مرتبہ شائع کیا۔

## حوالہ جات

زمرہ:کتب مشائخ نقشبندیہ
ابن عبد البر

**ابن عبد البر القرطبی** (پیدائش: 29 نومبر 978ء– وفات: 4 فروری 1071ء) حدیث اور فقہ کے امام و مجتہد جنھوں نے اپنے عہد کے اکابر اساتذہ سے حدیث سنی اور احادیث کے حفظ و ضبط کے حوالے سے 'حافظِ مغرب' کے لقب سے مشہور ہوئے۔ طلبہ اور علما دور دراز علاقوں سے سفر کر کے ان کی خدمت میں حاضر ہو کر فیض حاصل کرتے۔ مختلف شہروں کی سیر و سیاحت بھی کی۔ بشونہ ( لزبن ) میں قاضی بھی رہے۔ ادبی علوم اور بلاغت میں کمال ہونے کے علاوہ مقدمات میں بڑے صحیح فیصلے کرتے۔ کئی علمی و ادبی کتابوں کے مصنف ہیں۔

## پیدائش

جمعہ 25 ربیع الثانی 368ھ/ 29 نومبر 978ء کو قرطبہ میں پیدا ہوئے۔

## تصانیف
* الأجوبة الموعبة في الأسئلة المستغربة۔
* الاستيعاب في معرفة الأصحاب۔ **المعروف** الاستیعاب (صحابہ کرام کے حالات پر بہت ہی عمدہ کتاب ہے)
* الإشراف على ما في أصول فرائض المواريث من الإجماع والاختلاف۔ (وراثت کے مسائل پر ایک مکمل کتاب)
* الاتقاء في فضائل الثلاثة الأئمة الفقهاء۔
* بهجة المَجالس وانس المجالس وشحذ الذاهن والهاجس۔ **المعروف** بہجتہ المجالس
* التقصي لما في الموطأ من حديث الرسول۔
* جمهرة الأنساب۔
* شرح زهديات أبي العتاهية۔
* فهرست شيوخه أو فهرسته۔
* أخبار أئمة الأمصار۔
* الاستذكار الجامع لمذاهب فقهاء الأمصار و علما الأقطار۔
* الاكتفاء في قراءة نافع وأبي عمرو بن العلاء بتوجيه ما اختلف فيه۔
* الإنصاف فيما في بسم الله من الخلاف۔
* البيان عن تلاوة القرآن۔
* التمهيد لما في الموطأ من المعاني والأسانيد۔ **المعروف** التمہید (اس کتاب کے بارے میں ابن حزمؒ فرماتے ہیں، ’’میرے علم میں فقہ حدیث پر اس جیسی کوئی کتاب نہیں، تو اس سے اچھی کیا ہو گی۔‘‘)
* الدرر في اختصار المغازي والسير۔
* الشواهد في إثبات خبر الواحد۔
* القصد والأمم في التعريف بأصول أنساب العرب والعجم۔
* اختلاف أصحاب مالك بن أنس، واختلاف رواياتہم عنه۔
* تجريد التمهيد في الموطأ من المعاني والأسانيد۔
* الإنباه على قبائل الرواة۔
* البستان في الأخدان۔
* التجريد والمدخل إلى علم القرءات بالتجويد۔
* جامع بيان العلم وفضله۔
* رسالة في أدب المجالسة وحمد اللسان۔
* العقل والعقلاء وما جاء في أوصافہم عن الحكماء والعلماء۔
* الكافي في فقه أهل المدينة۔

## وفات

20 ربیع الثانی 463ھ بمطابق 25 جنوری 1071ء کو شاطبہ میں وفات پائی۔

## مزید دیکھیے

* خطیب بغدادی
* ابو نعیم اصفہانی
* ابن حزم اندلسی

## حوالہ جات

زمرہ:1071ء کی وفیات
زمرہ:دسویں صدی کی عرب شخصیات
زمرہ:رجال شناس
زمرہ:گیارہویں صدی کی عرب شخصیات
زمرہ:لزبن کی شخصیات
زمرہ:محدثین
زمرہ:اثری شخصیات
زمرہ:مور مصنفین
زمرہ:اندلس کے مالکی علماء
زمرہ:ابن عبد البر
زمرہ:مالکیہ
زمرہ:سلفی شخصیات
زمرہ:اندلس کے محدثین
زمرہ:سنی علماء اسلام
زمرہ:گیارہویں صدی کی اندلس کی شخصیات
زمرہ:باب حدیث/متعلقہ مضامین
شاطبہ

**شاطبہ**،اندلس ( موجودہ سپین ) کے صوبہ بلنسیہ (Valencia) کے جنوبی حصے کا قدیم شہر ہے  جسے آج  کل ہسپانوی زبان میں 'شاتیوا' یا 'ہاتیوا' Xàtiva کہتے ہیں۔

یہاں کی دو چیزیں بہت مشہور ہیں۔ اول خضاب جو دیر تک قائم رہنے اور خوبصورت ہونے میں ضرب المثل تھا۔ دوم کاغذ ایسا بنتا کہ روئے زمین پر اس کی نظیر نہ تھی۔

اس شہر سے بہت سے اہلِ علم و فضل مسلمان منسوب ہیں۔

شاطبہ میں عربوں کا ایک قدیم قلعہ اور محلات ہیں۔

## نگار خانہ

Image:XATIVA van den Wyngaerde.jpg|شاطبہ کا ایک خاکہ
File:Xàtiva. Almodí. Felip V i cadira-2.jpg|فلپ پنجم کا خاکہ


## مزید دیکھیے

* ابو القاسم شاطبی

زمرہ:ہسپانیہ کے آباد مقامات
زمرہ:ویکی ڈیٹا سے مختلف مختصر وضاحت
عسکری عدالت

انگریزی : Court-Martial
ایسی فوجی عدالت جس میں مسلح افواج کے نوجوانوں اور افسروں کے خلاف فوجی نظم و ضبط اور جنگی قوانین کو توڑنے کا مقدمہ چلایا جائے، کورٹ مارشل کہلاتی ہے۔ برطانیہ میں 1951ء میں عدالت مرافعہ کا قیام عمل میں لایا گیا۔ کورٹ مارشل کا امریکی نظام بھی برطانوی نظام کے مشابہ ہے۔
کچھ ممالک میں خاص جرائم پر عام شہریوں کا مقدمہ بھی فوجی عدالت سن سکتی ہے۔ ملٹری کورٹ کا ٹرائل اِن کیمرا ہوتا ہے اور ایک سول وکیل اور ایک ملٹری وکیل کی اجازت ہوتی ہے ۔ کورٹ کا صدر ہوتا ہے اور دو یا تین ممبر ہوتے ہیں ۔
جس پر ٹرائل ہو رہا ہو وہ اپنا مکمل بیان لگائے ہوئے چارج کے مطابق دیتا ہے کہ وہ معصوم ہے یا معصوم نہیں۔
معصوم ہے کیصورت میں وہ اپنے میٹیریل شھادتیں پیش کرتا ے اور اُن کی تصدیق کے لیے انفرادی گواہ پیش ہوتے ہیں ۔
سول وکیل اُسے چالبازیاں اور تریا چلتر بتاتا ہے ، ملٹری وکیل اُس پہلے سے دیے گئے بیان جوریکارڈ ہو جاتا ہے کی روشنی میں قانونی مضمرات سمجھاتا ہے ۔
یوں بعض دفعہ ملزم کے ساتھ ساتھ گواہان بھی جھوٹی گواہی کی بنیاد پر شاہد سے مجرم بن جاتے ہیں ۔

زمرہ:عدالت کی اقسام
زمرہ:ویکی ڈیٹا سے مطابقت رکھنے والی مختصر تفصیل
زمرہ:عدالتیں بلحاظ قسم
زمرہ:عسکری قانون
زمرہ:عدالتیں
زمرہ:فوجی زندگی
زمرہ:افواج
زمرہ:مقدمے
زمرہ:عسکری اصطلاحات
زمرہ:فوجداری قانون
پاکستان میں تعینات امریکی جاسوس

دہشت پر جنگ شروع ہونے کے بعد پاکستان میں کثیر تعداد میں امریکی جاسوس تعینات ہیں جن میں سے کچھ سفارت روپ میں اور کچھ تجارتی پردے میں مقیم ہیں۔ 2009ء اور 2010ء میں زرداری/گیلانی حکومت کی طرف سے پاکستانی سفیر حسین حقانی نے آئی ایس آئی کے اعتراضات کے باوجود امریکی جاسوسوں کو دھڑا دھر پروانے جاری کیے، جن کی تعداد 7400 بتائی جاتی ہے۔
2011ء میں مبینہ طور پرISI کے سربراہ کی طرف سے CIA کے تین درجن سے زائد جاسوسوں کو پروانے جاری کرنے کا وعدہ کیا گیا۔

## امریکی اسٹیشن سربراہ
پاکستان میں مقیم امریکی CIA کے سربراہ:
* جاناتھن بینکس (جاسوس) 2010ء
* مارک کارلٹن (جاسوس) 2011ء 

## مزید
* ریمنڈ ڈیوس (امریکی اہلکار)

زمرہ:ریاستہائے متحدہ
جمال القرآن

ضیاءالامت پیر محمد کرم شاہ المتوفی 1415ھ الازہری کا قرآن کریم کا خوبصورت محاوراتی اردو ترجمہ۔ جمالُ القُرآن کی خوبی یہ ہے کہ یہ بیک وقت آسان لفظی اور بامحاورہ ترجمہ ایک سطر میں لفظی اور دوسری سطر میں با محاورہ ترجمہ شامل ہے
اسے ادارہ: ضیاء القرآن پبلی کیشنز لاہور نے شائع کیا ہے۔

## حوالہ جات

زمرہ:اردو تراجم قرآن
زمرہ:بریلوی مکتب فکر کی کتابیں
سنت خیر الانام

سنت اور حدیث کی اہمیت اور حجیت کے موضوع پر لکھی گئی یہ کتاب ضیاءالامت پیر محمد کرم شاہ کی تالیف ہے۔ یہ آپ کی پہلی کاوش ہے جو آپ نے جامعہ الازہر میں دورانِ تعلیم تالیف کی۔ یہ کتاب بین الاقوامی اسلامی یونیورسٹی کے نصاب میں بھی شامل ہے۔ يہ كتاب بہت مفيد ہے يہ نہ صرف حجيتِ حديث پر كلام كرتی ہے، بلكہ تشريع اسلامی كی تاريخ كی جھلك بھی اس ميں دكھائی ديتی ہے۔

## مزید دیکھیے
* پیر کرم شاہ

## حوالہ جات

زمرہ:کتب حجیت حدیث
زمرہ:بریلوی مکتب فکر کی کتابیں
شارلٹ وہٹن

**شارلٹ وہیٹن** شہر اوٹاوا کی پہلی مونث ناظم تھی۔ 1951ء سے 1956ء تک اور پھر 1960ء سے 1964ء تک ناظم رہی۔ کینیڈا کے بڑے شہروں میں سب سے پہلی مونث ناظم تھی۔

2011ء میں اوٹاوا کے ناظم جم واٹسن نے اوٹاوا کتب خانے کی نئی عمارت اس کے نام پر رکھنے کی تجویز پیش کی مگر یہودیوں کے اعتراض پر واپس لے لی۔

زمرہ:1896ء کی پیدائشیں
زمرہ:1975ء کی وفیات
زمرہ:ضد سامیت
زمرہ:کینڈائی ناظم
زمرہ:کینیڈین صحافی
زمرہ:20ویں صدی کے صحافی
زمرہ:بیسویں صدی کی کینیڈین مصنفات
زمرہ:بیسویں صدی کی کینیڈین خواتین سیاست دان
زمرہ:بیسویں صدی کی ایل جی بی ٹی کیو شخصیات
زمرہ:کینیڈین انگلیکان
زمرہ:ویکی ڈیٹا سے مختلف مختصر وضاحت
زمرہ:کینیڈین فعالیت پسند برائے حقوق نسواں
زمرہ:کینیڈا کی شخصیات
اذلان شاہ ہاکی کپ

**اذلان شاہ کپ** ہاکی کا بین الاقوامی مقابلہ ہے جو ملائیشیا میں منعقد ہوتا ہے۔ اس کا آغاز 1983ء میں بطور دو سالہ مقابل ہوا۔ 1998ء سے یہ سالانہ کھیلا جاتا ہے۔ اس کا نام ملائیشیا کے نویں بادشاہ سلطان اذلان شاہ پر رکھا گیا ہے، جو ہاکی کے شوقین ہیں۔ پاکستان نے یہ مقابل 1999ء، 2000ء اور 2003ء، میں جیتا۔ اور ہندوستان نے 1985، 1991، 1995، 2009، 2010 میں حاصل کیا۔

## نتائج

## کارکردگی بلحاظ قوم

: *مشترکہ فاتحین*

## حوالہ جات

زمرہ:بین الاقوامی فیلڈ ہاکی مقابلے
زمرہ:ہاکی
زمرہ:ویکی ڈیٹا سے مختلف مختصر وضاحت
زمرہ:ملائیشیا کی میزبانی میں بین الاقوامی فیلڈ ہاکی کے مقابلے
زمرہ:ایشیا میں فیلڈ ہاکی کے عالمی مقابلے
زمرہ:سلطان اذلان شاہ کپ
زمرہ:1983ء میں تاسیس شدہ مکرر واقعات
زمرہ:ملائیشیا میں فیلڈ ہاکی
زمرہ:کوالالمپور میں کھیلوں کے مقابلے
باگا

انگریزی : Baga People

گنی (خطہ) کے ایک قبیلہ کا نام جو دریائے نائجر کے کناروں پر آباد تھا۔ یہ اپنی اعلی فن کارانہ ذہانت کی بنا پر پورے علاقہ میں مشہور تھا۔ 

زمرہ:جنوبی افریقہ کے قبائل
خدمتگار فاؤنڈیشن

**خدمتگار فاؤنڈیشن** پاکستان کے نوجوانوں کی ایک تعمیری کاوش ہے جس کے تحت پاکستان کی آنے والی نسلوں کو جہالت، گمراہی، بے راہ روی اور شدت پسندی جیسے امراض سے محفوظ رکھنا ہے۔ اس ادارے کے قیام کا خیال 2005ء میں پاکستان کے شمال میں آنے والے زلزلے کے نتیجے میں پیدا پونے والی صورت حال کے وقت آیا جب لاکھوں نوجوان اپنے ہم وطنوں کی مدد کرنا چاہتے تھے مگر غیر تربیت یافتہ ہونے کے سبب قاصر رہے۔ اس وقت کچھ نوجوانوں نے مل کر اس منصوبے پر سوچ بچار کا آغاز کیا اور 6 سال کی تحقیق اور تجزیات کے بعد 2011 میں اس منصوبے کا آغاز کیا گیا ہے جس کے تحت پاکستان کی نوجوان نسل کی تعلیم اور تربیت کے مواقع فراہم کیے جائینگے۔

مزید تفاصیل ویب گاہ سے حاصل کی جا سکتی ہیں۔

## مرکزی خیال
 
مملکت خداداد پاکستان کے بانی، بابائے قوم محمد علی جناح کے وضع کردہ اصولوں کے مطابق نوجوان نسل کی اخلاقی اور معاشرتی اقدار کی تعمیر اور اعلٰی کردار کی بنیاد رکھی جائے گی۔ نونہالوں اور نوجوانوں میں انسانیت اخلاقی اقدار اور حب الوطنی کے جذبے کو بیدار کیا جائیگا اور ایک با شعور، مہذب اور ذمہ دار پاکستانی بننے کی تربیت فراہم کی جائے گی۔
 
## مقصد
پاکستان کی خوابیدہ قوم کی آنے والی نسلوں کو بیداری اور ذمہ داری سے روشناس کرنا اور نونہالان و نوجوانان وطن کو جہالت،گمراہی، مایوسی، شدت پسندی اور مذہبی منافرت سے دور رکھنا!
 
## طریقہ کار
چونکہ عرصہ دراز سے نونہالان و نوجوانان وطن کھیل کود، جسما نی ورزش اور دیگر غیر نصابی سرگرمیوں سے دور ہیں۔ جس کی وجہ سے آج کا نونہال اور نوجوان جسمانی اور ذہنی طور پر مکمل صحت مند نہیں ہے۔ کمپیوٹر دور کی نئی نسل دماغی اور ذہنی استطاعت تو رکھتی ہے، مگر جسمانی نقل و حرکت اور سماجی خدمات ادا کرنے سے یکسر قاصر ہے۔ خدمتگار دلچسپ اور تفریحی انداز و طریقہ کار کے ذریعے نوجوان نسل کو کھیل کود اور خدمت خلق کی طرف راغب کریگی۔ اس ضمن میں حکومت پاکستان کے تمام متعلقہ اداروں سے ہر ممکن مدد و معاونت حاصل کی جائے گی۔ نوجوان نسل کو مستقبل میں پیش آنے والی کسی بھی آفت سے نمٹنے کی صلاحیتوں کا حامل بنا کر مایوسی کے اندھیروں سے نکال کر روز روشن کی سمت رواں دواں کیا جائیگا
## حوالہ جات
میواڑ

راجپوتانہ یعنی راجستھان کی قدیم ریاست کا علاقہ  جس کا نام اودے پور بھی ہے۔ جبکہ اس کا دارالحکومت بھی اودے پور کا ضلع و شہر ہے۔

چتور گڑھ، جس کے لیے بار بار خونریز لڑائیاں ہوئیں، اسی علاقہ  میں واقع ہے۔

## جغرافیہ

## تاریخ

زمرہ:بھارت کے خطے
زمرہ:بھارت کی رياستیں اور یونین علاقے
زمرہ:تاریخ راجستھان
زمرہ:تاریخی ہندوستانی خطے
زمرہ:راجپوت
زمرہ:راجستھان کی نوابی ریاستیں
زمرہ:راجستھان کے خطے
زمرہ:ہندستان کی نوابی ریاستیں
زمرہ:گجرات (بھارت) کے خطے
زمرہ:مدھیہ پردیش کے خطے
محمد صادق فطرت ناشناس

ڈاکٹر **محمد صادق فطرت ناشناس** افعانستان سے تعلق رکھنے والے شاعر، فنکار اور موسیقار ہیں فارسی، اردو اور پشتو میں ان کے البم موجود ہیں، کلام اقبال گانے والوں میں آپ کو ممتاز مقام حاصل ہے-

## بیرونی روابط
* ناشناس کے گانے
* ناشناس کے گانے اور البم


زمرہ:1935ء کی پیدائشیں
زمرہ:افغان گلوکار
زمرہ:افغان موسیقار
زمرہ:بقید حیات شخصیات
زمرہ:پشتو زبان کے گلوکار
زمرہ:پشتون شخصیات
زمرہ:فارسی زبان کے گلوکار
زمرہ:قندھار کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:افغان مرد گلوکار
زمرہ:ہارمونیم نواز
زمرہ:افغان نغمہ ساز
زمرہ:قلمی نام
زمرہ:گلوکار
اوستیا

انگریزی: Ostia

اطالیہ میں دریائے ٹائیبر کے دہانے واقع ایک قدیم شہر۔

چوتھی صدی قبل مسیح میں اسے روما کی حفاظت کے لیے تعمیر کیا گیا تھا۔ پھر یہ روما کی بندرگاہ بن گیا۔ تیسری صدی کے بعد زوال پزیر ہوا۔ 

زمرہ:اطالیہ کے سابقہ آباد مقامات
زمرہ:اطالیہ کے شہر
زمرہ:اوستیا (روم)
زمرہ:روم میں سیاحتی مقامات
زمرہ:روم میں قدیم رومی عمارات و ساخات
زمرہ:اطالیہ میں رومی قصبے اور شہر
اوفیزی

انگریزی: Uffizi

فلارنس، اطالیہ میں ایک محل جو اب عجائب گھر اور اطالیہ کا قومی کتب خانہ ہے۔ 

سولہویں صدی عیسوی 1561 میں جارج وساری نے کاسیمو اول ڈی میڈیچی کے لیے اس  کی تعمیر شروع کی  ، جو 1581ء میں مکمل ہوئی۔ 

اوفیزی عجائب گھر میں دنیا کے عظیم ترین مصوروں اور فنکاروں کے شاہکار ہیں۔ 

## نگار خانہ

File:Giotto, 1267 Around-1337 - Maestà - Google Art Project.jpg|
File:Sandro Botticelli - La Primavera - Google Art Project.jpg|
File:Leonardo da Vinci - Annunciazione - Google Art Project.jpg|
File:Raffaello Sanzio - Madonna del Cardellino - Google Art Project.jpg|
File:Tizian - Venus von Urbino.jpg|
File:Michelangelo Merisi da Caravaggio - Bacchus - WGA04088.jpg|


زمرہ:1581ء میں مکمل ہونے والی عمارات و ساخات
زمرہ:1765ء میں قائم شدہ فنی عجائب گھر
زمرہ:اطالیہ کے عجائب گھر
زمرہ:اطالیہ کے قومی عجائب گھر
زمرہ:اطالیہ میں 1581ء کی تاسیسات
زمرہ:اطالیہ میں 1765ء کی تاسیسات
زمرہ:فلورنس میں نشاۃ ثانیہ کا طرز تعمیر
زمرہ:1765ء میں پایہ تکمیل ثقافتی ہیکل اساسی
مکتوبات معصومیہ

حضرت خواجہ محمد معصوم سرہندی کے ان مکتوبات کا مجموعہ جو آپ نے اپنے والد بزرگوار حضرت امام ربانی مجدد الف ثانی قدس سرہ کی سنت کے مطابق اپنے متعلقین و متوسلین کو تحریر فرمائے۔ ان مکتوبات کے کی تین ضخیم جلدوں کے مجموعے آپ کی زندگی میں ہی بالترتیب 1063,1072,1073ھ میں مرتب ہو کر ہدایت و رہنمائی کے سرچشمہ کا کام دینے لگے۔

## ترتیب و تدوین

خواجہ عبیداللہ مروج الشریعت نے اس کی پہلی جلد کی ترتیب و تدوین کا کام 1063ھ / 1653ء میں سر انجام دیا۔ 'جمع کمالات نبوت' اور 'درۃ التاج' دو تاریخی مادے خود ہی کہے اور مؤ خر الذکر کو اس کے تاریخی نام کی حیثیت بھی حاصل ہے۔ اس جلد میں 239 مکتوبات ہیں۔ مطبع نظامی کانپور سے 1304ھ میں طبع ہوئی۔
ڈاکٹر غلام مصطفے خان نے کئی خطی نسخوں کے تقابل سے مکتوبات کے متن کو مرتب کیا جسے مکتوبات کی تین جلدوں کی صورت میں 1396ھ / 1976ء میں کراچی سے شائع کیا۔ تینوں جلدوں کا اردو ترجمہ مولانا سید زوار حسین شاہ نے کیا جسے ادارہ مجددیہ کراچی نے طبع کیا۔

آپ کے مکتوبات کی ایک خصوصیت ان میں مکتوبات امام ربانی حضرت مجدد الف ثانی کے بعض مغلق مقامات اور توضیح طلب امور کو نہایت ہی واضح الفاظ میں بیان کر کے اس سلسلہ عالیہ پر بڑا احسان کیا ہی۔

## تراجم و شروحات

### ترکی تراجم

معروف ترک خطاط اور عالم مستقیم زادہ سعد الدین سلیمان نقشبندی نے 1165-1162ھ کو مکتوبات معصومیہ کا ترجمہ ترکی زبان میں کیا۔

## حوالہ جات

زمرہ:کتب مشائخ نقشبندیہ
مکاشفات غیبیہ

یہ رسالہ امام ربانی مجدد الف ثانی کے مکاشفات پر مشتمل ہے۔ مجدد نے متفرق اوراق پر اپنے مکاشفات تحریر فرمائے تھے جسے خواجہ محمد معصوم نے مستقل رسالہ کی شکل دے دی۔ خواجہ محمد معصوم نے یہ رسالہ 1051ھ /1641ء میں مرتب فرمایا تھا۔
ڈاکٹر غلام مصطفے خان کے مختصر مقدمہ کے ساتھ یہ رسالہ 1965ء میں ادارہ مجددیہ کراچی نے پہلی مرتبہ مع اردو ترجمہ مکاشفات غیبیہ مجددیہ کے نام سے شائع کیا۔

## حوالہ جات

زمرہ:کتب مشائخ نقشبندیہ
شیخ محمد مراد شامی

ان کا پورا نام **شیخ مراد بن علی بن داؤد بن کمال الدین بن صالح ابن محمد حسینی [[حنفی]] بخاری [[سلسلہ نقشبندیہ|نقشبندی]]** ہے۔ آپ حضرت خواجہ محمد معصوم کے وہ خلیفہ تھے جن کی بدولت ترکستان میں سلسلہ نقشبندیہ کی نشر و اشاعت عمل میں آئی۔ سنوری، یروکلمان، محمد خلیل مرادی، زرکلی اور کہالہ نے آپ کی تصانیف کا تعارف کرایا۔

## بیعت و خلافت

اگرچہ ان کا قیام شام اور دمشق میں تھا لیکن اکثر حرمین شریفین میں مقیم رہتے تھے۔ عربی، فارسی اور ترک زبان پر عبور حاصل تھا۔ ان کے والد شیخ علی بن داؤد حضرت مجدد الف ثانی کے مرید و خلیفہ اور سمرقند کے 'نقیب الاشراف' تھے۔ **شیخ محمد مراد شامی** نے سرہند صرف ایک ہفتہ قیام کیا اور سلوک کی تمام منازل حضرت خواجہ محمد معصوم سے طے کیں۔ واپسی پر بلاد عجم کا سفر بھی کیا۔ سمرقند اور بلخ کے مشائخ سے ملے اور مشہور شاعر مرزا صائب سے ایران میں ملاقات ہوئی۔ دوسرے حج کے بعد 1080ھ /1670ء میں وہ دمشق گئے۔ 1092ھ /1681ء میں روم اور قسطنطنیہ کے سفر کے بعد 1097ھ / 1686ء میں تیسری مرتبہ حج کیا اور ایک سال حرمین شریفین میں مقیم رہے۔ 1119ھ / 1708ء میں انھوں نے چوتھی مرتبہ حج کیا۔ انھوں نے اپنے علاقے میں ایک مدرسہ قائم کیا جو مدرسہ نقشبندیہ کہلاتا ہے۔

## علمی خدمات

شیخ محمد مراد شامی کو دس ہزار احادیث مع اسناد حفظ تھیں۔ آپ کئی کتابوں کے مولف بھی تھی۔ مکتوبات امام ربانی اور مکتوبات معصومیہ کے بعض حصوں کا عربی میں ترجمہ بھی کیا۔ آپ ان مکتوبات کا درس بھی دیتے تھے جس کے ترکی اور دیار عرب میں بڑے خوشگوار اثرات مرتب ہوئے اور نہ صرف اہل عرب اس طریقہ مبارکہ کی حقانیت سے آگاہ ہوئے بلکہ ترک بھی اس کی عظمت کے معترف ہو گئے۔ ان کے معاصرین نے مکتوبات شریف کا ترکی زبان میں ترجمہ بھی کیا۔

دیگر تالیفات درج ذیل ہیں۔
* المفردات القرآنیہ۔ دو جلدوں پر مشتمل اس تالیف میں آیات کی تفسیر پہلے عربی پھر فارسی اور آخر میں ترک زبان میں کی گئی ہے۔ علما میں یہ کتاب بہت مقبول رہی۔
* فی آداب الطریقتہ النقشبندیہ۔ آداب طریقت نقشبندیہ پر رسالہ

مکتوبات امام ربانی اور مکتوبات معصومیہ کا عربی ترجمہ کیا اور آپ ان مکتوبات کا درس بھی دیتے تھے جس کے ترکی اور دیار عرب میں بڑے خوشگوار اثرات مرتب ہوئے اور نہ صرف اہل عرب اس طریقہ مبارکہ کی حقانیت سے آگاہ ہوئے بلکہ ترک بھی اس کی عظمت کے معترف ہو گئی۔ ان کے معاصرین نے مکتوبات شریف کا ترکی زبان میں ترجمہ بھی کیا۔

## وفات و تدفین

ان کی وفات 21 ربیع الثانی 1132ھ / 1720ء میں جامع ابو ایوب خالد انصاری میں ہوئی اور مدفن درس خانہ مدرسہ محلہ نیشانجی پاشا قسطنطنیہ ہے۔

## خدمات سلسلہ

حضرت خواجہ محمد معصوم جب حج کے لیے حجاز مقدس میں حاضر ہوئے تو شیخ محمد مراد شامی کئی ہزار شامیوں کے ہمراہ آپ کے استقبال کے لیے حاضر ہوئے۔

ان کی وجہ سے شام اور ترکی میں سلسلہ نقشبندیہ کو بڑا فروغ ہوا۔
آپ کے دو صاحبزادوں میں سے **شیخ مصطفے مرادی** نے حضرت خواجہ محمد معصوم سے کسب فیض کیا۔ مکتوبات معصومیہ میں ایک طویل عربی خط آپ کے نام ملتا ہی۔
آپ کے دوسرے صاحبزادے **شیخ محمد دمشقی مرادی** متوفی 1169ھ / 1755ء حضرت خواجہ محمد زبیر سرہندی کے خلیفہ تھے۔
شیخ محمد مراد شامی اپنے پیر و مرشد حضرت خواجہ محمد معصوم کے صاحبزادگان کا بھی بہت احترام کرتے تھے۔ حضرت خواجہ محمد معصوم کے وصال کے بعد آپ کے صاحبزادے حضرت خواجہ صبغت اللہ حج کے لیے گئے تو شیخ محمد مراد شامی نے حاضر خدمت ہو کر ایک لاکھ روپے بطور نذر پیش کیے۔

## حوالہ جات

زمرہ:نقشبندی صوفیاء
عبیداللہ مروج الشریعت

**عبید اللہ مروج الشریعت** خواجہ محمد معصوم کے فرزند اور مجدد الف ثانی کے پوتے جن کی ولادت رجب 1038ھ / 1629ء میں ہوئی۔

## تحصیل علوم
عبید اللہ مروج الشریعت نے ابتدائی اور اکثر متداول علوم کی تحصیل اپنے عم بزرگ خواجہ محمد سعید خازن سے کی۔ ملا بد رالدین سلطانپوری اور اپنے والد سے بھی پڑھا۔

## درس و تدریس

مجدد الف ثانی کی اولاد مبارک نے درس و تدریس کے میدان میں خاصا نمایاں کام کیا۔ چنانچہ اسی ذوق کے ماتحت آپ بھی درس و تدریس کی طرف متوجہ رہے۔ آپ کے ایک معاصر مولف لکھتے ہیں کہ

## ولایت محمدی کی بشارت

ذو الحج 1076ھ / 1665ء کو آپ کو ولایت محمدی کی بشارت ملی۔ 
## تالیفات
* مکتوبات معصومیہ، جلد اول
خواجہ عبید اللہ مروج الشریعت نے اس کی پہلی جلد کی ترتیب و تدوین کا کام سر انجام دیا۔
* یواقیت الحرمین
* **رسالہ فی قرات خلف الامام**
قرات خلف الامام کے موضوع پر اس رسالہ کو آپ کے فرزند شیخ محمد ہادی نے آپ کے مسودات میں سے مرتب کیا۔ 21 اوراق کا یہ قلمی رسالہ خواجہ عبید اللہ مروج الشریعت کے مکتوبات خزینۃ المعارف کے اس خطی نسخہ مخزونہ خانقاہ مجددیہ قلعہ جواد کابل کے ساتھ مجلد تھا جو انقلاب افغانستان میں پورے کتب خانہ کے ساتھ نذر آتش کر دیا گیا۔
* **رسالہ در عدم تعمیل کفار**۔ اس رسالہ کا موضوع نام سے ظاہر ہے۔
خواجہ عبید اللہ مروج الشریعت نے اپنے ایک مکتوب بنام اورنگزیب عالمگیر، جس میں دینی و ملکی نصائح تھیں، کے ساتھ اس رسالہ کا تحفہ بھی بھیجا۔
* **رسالہ در رد [[فخر الدین رازی]]** 
امام ہمام نے فقہ حنفی کے اثبات میں ایک رسالہ لکھا تھا، امام فخرالدین الرازی نے اس رسالہ کا رد تحریر کیا۔ خواجہ عبید اللہ مروج الشریعت نے امام رازی کے رد کا جواب ایک رسالہ کی صورت میں دیا تھا۔
* خزینۃ المعارف
خواجہ عبید اللہ مروج الشریعت کے مکتوبات کا مجموعہ جو ان کے فرزند شیخ محمد ہادی نے مرتب کیا۔ اس میں 156 مکتوبات ہیں۔

## اولاد

خواجہ عبید اللہ مروج الشریعت کے پانچ فرزند اور تین صاحبزادیاں تھیں۔ صاحبزادوں کے نام یہ ہیں۔
* عبد الرحمان
* عبد الرحیم
* شیخ محمد ہادی
* شیخ محمد پارسا
* شیخ محمد سالم۔

## حوالہ جات

زمرہ:خانوادہ مجددیہ
زمرہ:نقشبندی صوفیاء
زمرہ:1038ھ کی پیدائشیں
خزینۃ المعارف

خواجہ عبیداللہ مروج الشریعت کے مکتوبات کا مجموعہ جو ان کے فرزند شیخ محمد ہادی نے مرتب کیا۔ اس میں 156 مکتوبات ہیں۔ اس میں دس مکتوبات اورنگزیب عالمگیر کے نام بھی ہیں جس سے اندازہ ہوتا ہے کہ بادشاہ کے ساتھ ان کے خوشگوار تعلقات تھے اور بادشاہ کی باطنی تربیت پر ان کی توجہ تھی۔
خواجہ عبید اللہ مروج الشریعت اپنی تحریرات کے آخر میں عموماً اس طرح دستخط کرتے تھی۔

**خزینۃ المعارف** کا ایک قلمی نسخہ خانقاہ مجددیہ قلعہ جواد کابل افغانستان میں تھا۔ اسی نسخہ کی بنیاد پر ڈاکٹر غلام مصطفے خان نے اس کا متن مرتب کرکے کراچی سے 1973ء میں شائع کیا تھا۔
ڈاکٹر غلام مصطفے خان کے مطابق **خزینۃ المعارف** اس کا تاریخی نام ہے جس سے اس کا سال ترتیب 1094ھ آمد ہوتا ہی۔

## حوالہ جات

زمرہ:کتب مشائخ نقشبندیہ
چتور گڑھ

بھارت کی ریاست راجستھان کا ایک شہر۔

زمرہ:راجستھان کے شہر
زمرہ:سابقہ ہندوستانی پایۂ تخت
زمرہ:ضلع چتور گڑھ کے شہر اور قصبے
زمرہ:کامنز زمرہ جس کا ربط ویکی ڈیٹا پر ہے
زمرہ:مالوہ کے شہر
زمرہ:ویکی ڈیٹا سے مختلف مختصر وضاحت
زمرہ:بھارت میں گڑھ
زمرہ:راجستھان کے آباد مقامات
زمرہ:جغرافیہ راجستھان
زمرہ:بھارت کے شہر
زمرہ:راجستھان کے سیاحتی مقامات
تلنگی

دکن کی ایک زبان جو دراوڑی زبانیں میں سے ہے اور تلنگانہ یعنہ صوبہ مدراس کے شمالی حصہ میں بولی جاتی ہے۔

زمرہ:بھارت کی زبانیں
خلیہ (ضد ابہام)

خلیہ Cell : جانداروں کے جسم کے تسکیلی و عملی آکائی کو خلیہ Cell کہا جاتا ہے۔ جس طرح سے ایک مکان کی تعمیر کی چزیں : اینت. دیوار. مکان کا جس طرح سے اینت اس کا اکائی حصہ ہے اسی طرح خلیہ بھی جسم کا ایک تسکیل کا اکائی ہے
اختصاصی کشیدی حقوق

**اختصاصی کشیدی حقوق** (special drawing rights) جس کو اوائل الکلمات کے اعتبار سے ایس۔ ڈی۔ آر (SDR) بھی کہا جاتا ہے، اصل میں کسی ملک کا روپیہ نہیں بلکہ بین الاقوامی مالیاتی فنڈ میں کھاتوں کی جمع تفریق کا ایک نظام ہے ؛ یا یوں بھی کہہ سکتے ہیں کہ ایک قسم کا مذخورہ (reserve) یعنی مالیاتی نعم البدل ذخیرہ ہے۔ ایس۔ ڈی۔ آر (SDR) کی مالیت کا انحصار صرف ڈالر پر نہیں بلکہ کئی ملکوں کے زرِ مبادلہ پر ہے۔ اس سے اگر کسی ایک ملک کے زرِمبادلہ میں کوئی تبدیلی ہو تو ایس۔ ڈی۔ آر (SDR) پر بہت زیادہ اثر نہیں ہوتا۔ اور رکن ممالک کے کھاتے ڈالر کی قیمت میں تبدیلی کے اثر سے محفوظ رہتے ہیں۔ شروع میں ایک ایس۔ ڈی۔ آر کی قیمت 1.44 ڈالر کے برابر تھی۔ رکن ممالک کو تو ڈالر، پونڈ یا ین وغیرہ ہی ملتے ہیں مگر اس کا اندراج بین الاقوامی مالیاتی فنڈ کے کھاتوں میں ایس۔ ڈی۔ آر میں کیا جاتا ہے۔
## وجہ تسمیہ
یہاں اردو وجہ تسمیہ یوں ہے کہ special تو خاص یا اختصاصی کو کہا جاتا ہے جبکہ drawing اصل میں draw سے متخذ (یعنی اخذ کیا ہوا) ہے اور rights حقوق کو کہا جاتا ہے۔ drawing کا لفظ یہاں کچھ نکالنے یا اخذ کرنے کے معنوں میں آتا ہے جس کے لیے بہترین اردو متبادل متخذ  ہوگا لیکن پھر یہ لفظ drawing کے کچھ بنانے یا لکیر وغیرہ کھینچنے کے معنوں سے دور محسوس ہوتا ہے اس لیے یہاں کشید کا لفظ اختیار کیا گیا ہے جس کے معنی بھی متخذ (draw) کے ہی آتے ہیں (حوالہ لغت)۔

## مزید دیکھیے
* ٹریفن کا مخمصہ
* کاغذی کرنسی

## حوالہ جات

زمرہ:آیزو 4217
زمرہ:بین الاقوامی تجارت
زمرہ:بین الاقوامی مالیاتی فنڈ
زمرہ:بین الاقوامی معاشیات
زمرہ:زرمبادلہ منڈی
زمرہ:ویکیپیڈیا مضامین مع LCCN شناخت کنندگان
زمرہ:ویکی ڈیٹا سے مختلف مختصر وضاحت
زمرہ:آیزو 4217 رمز والی کرنسیاں
شمسی خلیہ

[تصغیر|ایک [یکبلوری|یکبلوری (monocrystalline) شمسی خلیے کا عکس۔]]
 خلیہ (ضد ابہام)۔
شمسی خلیہ (solar cell) ایک قسم کی برقیاتی اختراع کو کہا جاتا ہے جو ایک برقیچے (battery) کے طور پر استعمال میں لائی جاتی ہے اور سورج کی توانائی سے چلتی ہے؛ اس کو شمسی برقیچہ، ضیاء برقی خلیہ (photoelectric cell) اور ضیاء وولٹی خلیہ (photovoltaic cell) کے نام سے بھی یاد کیا جاتا ہے جہاں voltaic کا لفظ اصل میں ایک اطالوی طبیعیات دان alessandro volta کے نام پر منسوب ہے۔ چھوٹے چھوٹے شمسی خلیات کو جوڑ کر ایک بڑی سی چادر نما (مستطیل) ساخت بنائی جاتی ہے تاکہ زیادہ سے زیادہ سورج کی روشنی کو بجلی میں تبدیل کیا جاسکے اور یہ بڑی مستطیل ساخت چونکہ چھوٹے چھوٹے شمسی خلیات کے انطباق سے تشکیل باتی ہے اس لیے اسے انطباق (منطبق ہونے) سے اخذ کردہ اصطلاح مطبقیہ سے شمسی مطبقیہ (solar module) اور یا شمسی لوح (solar panel) بھی کہا جاتا ہے۔

## مزید دیکھیے
* سولر پارک
* قائد اعظم سولر پارک

زمرہ:1954ء کی متعارفات
زمرہ:امریکی ایجادات
زمرہ:برقیچے
زمرہ:تحویل توانائی
زمرہ:روسی ایجادات
زمرہ:طبیعی کیمیا
زمرہ:ٹیکنالوجی میں 1954ء
زمرہ:چھوٹے پیغام خانوں کا استعمال کرنے والے مضامین
سودیشی تحریک

تقسیم بنگال کو منسوخ کرانے کے لیے انتہا پسند ہندوؤں نے حکومت پر دباؤ ڈالنے کی غرض سے 7 اگست 1905ء کو **سودیشی تحریک** کا آغاز کیا۔

## اغراض و مقاصد
* اس کا اولین مقصد تقسیم بنگال کو منسوخ کرانا تھا۔
* ملکی اشیاء اور مصنوعات کے استعمال کا پروپیگنڈا اور برطانوی مال کا بائیکاٹ کرنا تاکہ برطانوی تجارت کو نقصان پہنچا کر حکومت سے اپنے مطالبات کو تسلیم کرایا جائے۔

## تحریک کی کامیابی کے لیے اقدامات
* سودیشی تحریک کو کامیاب بنانے اور غیر ملکی مصنوعات کی خرید و فروخت کو بند کرنے کی خاطر دکانوں کی ناکہ بندی کی جاتی اور جہاں کہیں غیر ملکی اشیاء ملتی انھیں برسر عام نذرِ آتش کر دیا جاتا۔ گاہکوں کو مال خریدنے سے جبراً روکا جاتا۔
* مانچسٹر چیمبر آف کامرس پر دباؤ ڈالا گیا کہ اگر وہ برصغیر میں تجارتی مفاد حاصل کرنا چاہتا ہے تو اسے حکومت پر دباؤ ڈالنا چاہیے کہ وہ تقسیم بنگال کو منسوخ کر دے۔

## تحریک کو روکنے کے لیے حکومتی اقدامات

انگریز حکومت نے تقسیم بنگال کے فیصلے کو آخری حکم قرار دیتے ہوئے اس سودیشی تحریک کو دبانے کے لیے ہر ممکن اقدامات کیے لیکن وہ اس تحریک کو کچلنے میں ناکام رہی۔

## تحریک کے نتائج
* غیر ملکی مصنوعات کی خرید و فروخت بند ہو گئی۔
* 12 دسمبر 1911ء کو تقسیم بنگال منسوخ ہو گئی۔
* تحریک کے نتیجے میں تقسیم بنگال کی منسوخی کے فیصلہ سے مسلمان انگریزوں سے بدظن ہو گئے اور ان کا انگریزوں پر سے اعتماد اٹھ گیا۔
* اہل برصغیر سمجھ گئے کہ دہشت اور بے امنی پیدا کر کے حکومت کو جھکنے پر مجبور کیا جا سکتا ہے چنانچہ برصغیر کی سیاست میں انتہا پسندی کے رجحانات نے جنم لیا۔
* تقسیم بنگال کے خلاف اس سودیشی تحریک کا ہندو مسلم تعلقات پر گہرا اثر پڑا اور مسلمانوں پر ہندوؤں کی دشمنی کھل کر سامنے آگئی۔

## تحریک کے مسلمانوں پر اثرات

سودیشی تحریک ابتداً انگریزوں کے خلاف شروع کی گئی تھی لیکن بتدریج مسلمانوں کو اس کی لپیٹ میں لیا جانے لگا۔ چنانچہ مسلمان تاجروں کو دھمکیاں دی جانے لگیں کہ وہ انگریزی مال کی خرید و فروخت سے باز رہیں۔

ہندوؤں کی دہشت گردی کے سبب مسلمان انڈین نیشنل کانگریس سے متنفر ہونے لگے کیونکہ انھیں احساس ہونے لگا کہ انڈین نیشنل کانگریس ایک ہندو سیاسی جماعت ہے اور اسے محض اپنے مفادات عزیز ہیں۔

## تحریک سے ہندو تاجروں کا فائدہ

سودیشی تحریک کی تائید میں انڈین نیشنل کانگریس نے کھدر کے کپڑے کا استعمال حب الوطنی کی علامت قرار دیا جس کے نتیجے میں ہندو تاجروں نے خوب نفع کمایا۔

## تحریک سے انگریز تاجروں کا نقصان

برطانوی تجارت پر اس کے بڑے منفی اثرات مرتب ہوئے اور انگریز تاجروں کو بھاری نقصان برداشت کرنا پڑا۔

## بے امنی و دہشت گردی

1908ء میں سودیشی تحریک نے باقاعدہ دہشت گردی کی صورت اختیار کر لی جس کے نتیجے میں ہر طرف بے امنی، لا قانونیت اور قتل و غارت گری میں اضافہ ہو گیا۔
* گورنر کی گاڑی کو کئی دفعہ پٹڑی سے اتارنے اور تباہ کرنے کی کوشش کی گئی۔
* وائسرائے ہند لارڈ منٹو پر ناکام قاتلانہ حملہ کیا گیا۔
* بنگال میں ایک ڈسٹرکٹ مجسٹریٹ پر بم پھینکا گیا جس دو انگریز عورتیں ہلاک ہو گئیں۔
* بم پھینک کر اور پستول سے قتل کے متعدد واقعات رونما ہونے لگے۔
* پلوں کو اڑانے، سرکاری املاک کو تباہ کرنے اور بے امنی پھیلانے کی خفیہ تربیت گاہیں قائم ہونے لگیں۔

اگر کوئی دہشت گرد پکڑا جاتا تو بڑے بڑے ہندو وکلا اس کا کیس لڑتے اور اسے قانونی گرفت سے بچانے کے لیے فوراً تیار ہو جاتے۔ اگر وہ بری ہو جاتا تو اسے قومی ہیرو قرار دیتے اور اگر اسے پھانسی ہو جاتی تو اس کا کریا کرم بڑی دھوم دھام سے کرتے۔

## حوالہ جات

زمرہ:تحریک آزادی ہند
زمرہ:ترقئ دیہی سماج
زمرہ:گاندھیت
زمرہ:ویکی ڈیٹا سے مختلف مختصر وضاحت
زمرہ:بھارت کی سیاست
زمرہ:سماجی تحریکیں
سنٹرل نیشنل محمڈن ایسوسی ایشن

1877ء میں سید امیر علی نے برصغیر پاک و ہند کے مسلمانوں میں سیاسی بیداری اور انھیں اپنے حقوق کے تحفظ کی خاطر منظم کرنے کے لیے اس سیاسی جماعت کی بنیاد رکھی۔ یہ اسلامیانِ برصغیر کی پہلی سیاسی قومی جماعت تھی۔

## اغراض و مقاصد

اس کے اغراض و مقاصد درج ذیل تھے۔
* برصغیر کے مسمانوں کی ترقی و بہبود کے لیے تمام جائز اور آئینی طریقے اختیار کرنا۔
* اپنے ماضی کی شاندار روایات سے اکتسابِ فیض کرتے ہوئے عصرِ حاضر کے ارتقائی رجحانات اور مغربی عناصر کے پسندیدہ عناصر سے ہم آہنگی پیدا کرنا۔
* مسلمانوں کی فلاح و بہبود کے ساتھ ہندوستان کی دیگر اقوام کے حقوق کا تحفظ کرنا۔

## تنظیمی ڈھانچہ

اس سیاسی جماعت کا صدر مقام کلکتہ تھا۔ سید امیر علی اس کے روحِ رواں تھے۔ وہ پچیس سال تک اس کے سیکرٹری رہے اور اس کی کامیابی کے لیے آپ نے برصغیر کے طول و عرض کے دورے کیے۔ انہی کوششوں کے نتیجہ میں مختصر عرصہ میں مختلف اضلاع میں اس کی 34 شاخیں قائم ہو گئیں۔ بعد ازاں یہ تعداد 54 تک پہنچ گئی۔

## سیاسی خدمات

**سنٹرل نیشنل محمڈن ایسوسی ایشن** نے برصغیر کے مسلمانوں کی ترقی اور فلاح و بہبود کے لیے گوناگوں خدمات سر انجام دیں۔
فروری 1882ء میں لارڈ رپن کو ایک عرضداشت پیش کی گئی جس میں مسلمنانِ برصغیر کے سیاسی و معاشی حقوق کے تحفظ کی ضرورت پر زور دیا گیا۔
اس کے مطالبات درج ذیل تھے۔
* عرضداشت میں یہ بھی مطالبہ کیا گیا کہ حکومت مسلمانوں اور ہندوؤں کی سرپرستی مساوی اور یکساں طور پر کرے۔
* ایک مطالبہ یہ تھا کہ مسلم اوقاف کی آمدنی صرف مسمانوں کی تعلیمی ترقی پر خرچ کی جائے۔
* صوبہ بہار کی عدالتوں میں ناگری رسم الخط کے استعمال کے حکم کو منسوخ کرکے حسبِ سابق فارسی رسم الخط کو اپنایا جائے۔ علاوہ ازیں اسلامی شریعت پر عبور رکھنے والے مسمانوں کو عدالتوں میں جج مقرر کرنے کی ضرورت پر بھی زور دیا گیا۔
**سنٹرل نیشنل محمڈن ایسوسی ایشن** نے کئی ایک موقعوں پر گورنر جنرل اور گورنروں کو مختلف اوقات میں مسمانوں کے مسائل اور شکایات سے آگاہ کیا۔

## ایسوسی ایشن کا خاتمہ

1904ء میں جب آپ انگلستان چلے گئے تو **سنٹرل نیشنل محمڈن ایسوسی ایشن** کا خاتمہ ہو گیا۔

## حوالہ جات

زمرہ:برصغیر کی سیاسی جماعتیں
ابراہیم حیدری

**

**ابراہیم حیدری''' کراچی کا ایک قدیم پسماندہ علاقہ ہے۔ اور تقسیمِ ہند سے پہلے چھوٹی سی بندرگاہ تھی اب کراچی کی دوسری بڑی مچھلی بازار ہے۔آبادی کے لحاظ سے مقامی ماہیگیر لوگ رہتے ہیں۔جو سندھی زبان بولتے ہیں دوسری بڑی قوم بلوچ ہیں اس کے بعد کچھی جو تقسیم ہندکے بعد یہاں آباد ہوئے کچھ پنجابی، پٹھان اور وغیرہ ہیں۔

## حوالہ جات

زمرہ:کراچی
زمرہ:کراچی کے نواحی علاقے
موپلا

جنوبی ہند میں ساحل ملابار کے کنارے آباد مسلمان جو نسلاً عرب نژاد تھے۔ یہ لوگ نڈر، بہادر اور راسخ العقیدہ مسلمان تھے۔ انیسویں صدی کے ربع آخر میں وہ کئی بار حکومت کے خلاف سر اٹھا چکے تھے۔
تحریک خلافت میں جب موپلوں نے سر گرم حصہ لیا تو انگریز حکومت نے موپلوں کو تشدد کا نشانہ بنایا جس کے نتیجہ میں موپلا بغاوت نے جنم لیا جسے انگریز حکومت نے سختی سے کچل دیا۔

زمرہ:بھارت کے معاشرتی گروہ
زمرہ:عرب گروہات
زمرہ:کیرلا کی شخصیات
زمرہ:کیرلا کی مسلمان برادریاں
زمرہ:کیرلا کے معاشرتی گروہ
زمرہ:کیرلا میں اسلام
زمرہ:مسلمانان اندلس
زمرہ:موپلاہ
زمرہ:نسلی گروہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:تمل ناڈو کے معاشرتی گروہ
زمرہ:بھارت کے نسلی گروہ
زمرہ:ہندوستانی ذاتیں
زمرہ:بھارتی مسلم شخصیات
مواہب الرحمن

قرآن کریم کی اردو تفسیر جو سید امیر علی ملیح آبادی کی تالیف ہے۔ یہ تفسیر متعدد جلداں پر مشتمل ہے۔

زمرہ:اردو تفاسیر قرآن
مواہب علیہ

ملا حسین واعظ کاشفی کی عام فہم فارسی تفسیر قرآن جو دراصل ملا حسین واعظ کاشفی کی ضخیم تفسیر جواہر التفسیر کی تلخیص ہے۔
مواہب علیہ کا ایک نام **تفسیر حسینی** بھی ہے۔
اس تفسیر میں جو حکایات وغیرہ بیان ہوئیں ہیں وہ بہ لحاظ سند ضعف سے پاک نہیں۔

زمرہ:فارسی تفاسیر قرآن
ابو العباس احمد کثیر فرغانی

**ابوالعباس احمد بن محمد ابن کثیر الفرغانی** مسلمان ماہر فلکیات تھا جو فرغانہ(ترکستان) میں پیدا ہوا۔ وہ دھوپ گھڑی کی ایک ترقی یافتہ شکل کا موجد بھی تھا۔

## تصانیف
* جوامع علم النجوم والحرکات السماویہ
مصنف نے ہیئت یا فلکیات میں اپنے مشاہدات کو اس میں قلمبند کیا۔
الفرغانی کی کتاب الجوامع علم النجوم (Compendium of Astronomy) کا لاطینی ترجمہ پہلی بار جیرارڈ آف کریمونا نے 1135ء میں کیا تھا اور اِس کتاب کا جرمن ترجمہ 1537ء میں نورمبرگ جرمنی سے اور فرانسیسی ترجمہ 1546ء میں پیرس سے اور دوبارہ 1590ء میں فرینکفرٹ جرمنی سے شائع ہوا تھا۔ ہسپانوی زبان میں الجوامع علم النجوم کا ترجمہ 1590ء میں فرینکفرٹ جرمنی سے شائع ہوا۔ انگریزی ترجمہ کمپینڈئیم آف آسٹرانومی کے نام سے تقریباً سولہویں صدی عیسوی میں یورپ میں مقبولِ عام تھا۔
* الکامل فی الاسطرلاب

* المدخل اِلی علم الہیئت افلاک

* کتاب الحرکات السماویہ،
زمرہ:ترکستان کی شخصیات
زمرہ:مسلمان فلکیات دان
فیروز کوہ

فیروزکوہ ایران کے صوبہ تہران کا ایک شہر ہے۔

زمرہ:ایران کے شہر
زمرہ:جغرافیہ شہرستان فیروزکوہ کے نامکمل مضامین
زمرہ:ویکی ڈیٹا سے مختلف مختصر وضاحت
زمرہ:صوبہ تہران کے شہر
زمرہ:سانچہ حوالہ جات میں نامعلوم پیرامیٹر پر مشتمل صفحات
کمدوتی

سانپوں کے راجہ کی بیٹی اور ناگ شہزادی تھی۔ رام چندر کے بیٹے کشن کے ساتھ اس کا بیاہ ہوا تھا۔
روہیلہ

افغانوں کا ایک قبیلہ جو بھارت کے صوبہ اتر پردیش کے بجنور، مراد آباد، بدایوں، بریلی، شاہجہاں پور اور ریاست رام پور پر مشتمل علاقہ روہیل کھنڈ میں سترھویں صدی میں افغانستان سے آکر آباد ہوئے۔ اسی قبیلہ کے نام کے سبب اس علاقہ کا نام **[[روہیل کھنڈ]]** پڑا۔
جب نادر شاہ نے افغانستان پر حملہ کیا تو یہ لوگ زیادہ تعداد میں برصغیر آنے لگے۔ شاہجہاں بادشاہ کے عہد میں داؤد زئی افغان اس علاقہ میں آباد ہوئے اور شاہجہاں پور نامی شہر بسایا۔

روہیلوں کا اہم ترین حاکم نواب علی محمد خان تھا جس کے جھنڈے تلے افغان جمع تھے۔ اس نے دربار کی سیاست میں بڑھ چڑھ کر حصہ لیا اور مراد آباد، دھام پور اور شیر کوٹ کے علاقہ میں کافی جاگیر پر قابض ہو گیا۔
پاکستان میں روہیلہ کافی تعداد میں ہیں مورخ سعود روہیلہ کا تعلق اسی قوم سے ہے۔ ضلع سیالکوٹ میں ایک یونین کونسل و قصبہ روہیلہ کے نام سے آباد ہے
## حوالہ جات


زمرہ:اتر پردیش کے معاشرتی گروہ
زمرہ:اترپردیش کی مسلم برادریاں
زمرہ:افغانی قبائل
زمرہ:بھارت کی مسلمان برادریاں
زمرہ:پاکستان کے معاشرتی گروہ
زمرہ:پشتون نژاد بھارتی شخصیات
زمرہ:پنجابی قبائل
زمرہ:تاریخ اتر پردیش
زمرہ:مغلیہ سلطنت
زمرہ:مرہٹہ سلطنت
زمرہ:مہاجر برادریاں
زمرہ:ویکی ڈیٹا سے مختلف مختصر وضاحت
شیراز بین الاقوامی ہوائی اڈا

** شیراز بین الاقوامی ہوائی اڈا ** (IATA : SYZ، آایسییو : OISS) شیراز، ایران میں واقع ایک بین الاقوامی ہوائی اڈا ہے جو سطح سمندر سے 1500 میٹر کی بلندی پر واقع ہے۔

## بیرونی روابط
* شیراز بین الاقوامی ہوائی اڈا
* 

زمرہ:ایران کے ہوائی اڈے
زمرہ:شیراز میں عمارات و ساخات
زمرہ:ویکی ڈیٹا سے مختلف مختصر وضاحت
جو

تصغیر|جَو کے تیار خوشے
تصغیر|جَو ، اوٹ اور ان سے تیار کردہ مصنوعات
**جَو** گندم کی طرح کی ایک زرعی جنس ہے لیکن جو اور گندم میں فرق ہے۔ یہ فصل پوری دنیا میں بڑے پیمانے پر کاشت کی جاتی ہے اور انسانوں اور جانوروں کی خوراک کے طور پر استعمال ہوتی ہے۔ یہ ابتدائی انسانوں کے ذریعہ کاشت کیے جانے والے پہلے اناج میں سے ایک ہے اور بہت سے جغرافیائی علاقوں میں مختلف قسم کے موسموں میں کاشت کیا جا سکتا ہے۔ جدید تحقیق کی بنیاد پر تیار کی جانے والی اکثر غذاؤں میں جو کا استعمال ہوتا ہے۔ مغربی ممالک میں بیئر کی کشید کے لیے بھی جو کثرت سے استعمال ہوتا ہے۔ مکئی، چاول اور گندم کے بعد یہ دنیا میں سب سے زیادہ پیدا ہونے والا اناج ہے۔ 2022 میں دنیا بھر میں 24 لاکھ ایکڑ پر جو کی کاشت کی گئی جس سے 147 ملین میٹرک ٹن پیداوار حاصل ہوئی۔

## پیداوار

## حوالہ جات

زمرہ:1753ء میں مترشح کردہ نباتات
زمرہ:فصلیں
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:طبی پودے
زمرہ:گھاس
زمرہ:سرخ فہرست کے کم تشویشناک انواع
چھاپہ مار

انگریزی: Commando

فوج کا مخصوص چھاپہ مار دستہ جو اعلی تربیت یافتہ اور مخصوص مہارتوں کا حامل ہوتا ہے۔

زمرہ:فوج کی اقسام
زمرہ:جنگی پیشے
زمرہ:حکمت عملی
زمرہ:خصوصی افواج
زمرہ:عسکری اصطلاحات
زمرہ:عسکری قوتیں بلحاظ قسم
زمرہ:عسکری پیشے
زمرہ:افواج
زمرہ:عسکری اکائیاں اور تشکیلات
زمرہ:عسکری قوتوں کی اقسام
بنگش

بنگش افغانوں کا ایک قبیلہ ہے۔ وادی کوہاٹ سے کرم ایجنسی تک اس قبیلے کی تین شاخیں بائے زئی، میران زئی اور اسماعیل زئی آباد ہیں۔ پاکستان کے علاقہ ہنگو کوہاٹ اور کرم ایجنسی میں جبکہ اکثریت افغانستان کے صوبوں پکتیا , پکتیکا , غزنی اور خوست میں ان کی اکثریت ہے۔ بنگش قبائیل کی سر زمین پہاڑی علاقہ رہی ہے۔ بنگش قبائیل خاندانی طور پر انتہائی امیر ہیں۔ مغلوں سے ان کی کئی لڑائیاں ہوئیں لیکن جب خوشحال خان خٹک اور مغلوں میں لڑائی ہوئی تو بنگشوں نے مغلوں کا ساتھ دیا جس کے باعث خوشحال خان خٹک ان سے ناراض ہو گیا ۔

## تاریخ

بنگش عرب قبیلے سے تعلق رکتھے ہیں۔ جو افغانستان میں آکر آباد ہو گئے۔ ( سید اسماعیل شاہ بنگش ) جو بنگش قبائیل کا سردار تھا۔ وہ صحابی رسول صلى الله عليه وسلم ( خالد بن ولید ) کا داماد تھا۔ جو انتہائی بہادر تھا۔

## وجہ تسمیہ

یہ قبیلہ بہت جابر تھا۔ جس کے خلاف اٹھتا اس کی بیخ کنی کر ڈالتا اس لیے **بن کش** (جڑ سے اکھاڑنے والا) کہلایا۔ جبکہ کچھ مورخین کے مطابق بنگش کا مطلب ہیں **( شیر )** مرورِ زمانہ سے یہ لفظ **بنگش** ہو گیا۔

## فرخ آباد کے نواب

فرخ آباد کے بنگش قبیلہ سے تعلق رکھنے والے نوابوں نے اس علاقہ کی تاریخ میں اہم کردار ادا کیا۔ ان کا جد امجد محمد خان بنگش تھا۔

## زبان

بنگش قبائیل سو فیصد پشتون ہیں۔ ان کی زبان کرلانی لہجہ کی پشتو ہے۔ لیکن ان کے پشتو کی ایک علاحدہ پہچان ہے۔

## بنگش مشاہیر
* غلام اسحاق خان
* افضل بنگش
* محبت خان بنگش
*

زمرہ:افغانی قبائل
زمرہ:پاکستان کے معاشرتی گروہ
زمرہ:پاکستانی نام
زمرہ:پشتون قبائل
زمرہ:کرلانی پشتون قبائل
زمرہ:ماخذ میں نامکمل اندراجات
نتائج الحرمین

**نتائج الحرمین** محمد امین بدخشی کی تالیف جو تین ضخیم جلدوں پر مشتمل ہے۔
اس کا بنیادی موضوع شیخ آدم بنوری جو مجدد الف ثانی کے خلیفہ ہیں، کے احوال، مناقب اور افکار کا بیان ہے لیکن ضمناً اس میں سلسلہ عالیہ مجددیہ کے بارے میں ایسی معلومات درج ہو گئی ہیں کہ جن سے دوسرے مآخذ یکسر خالی ہیں مثلاً اس کی تیسری جلد میں مجدد الف ثانی، خواجہ محمد معصوم اور خواجہ محمد سعید کے حالات و کمالات کا بہترین طریقہ سے تذکرہ کیا گیا ہے، خصوصاً خواجہ محمد معصوم اور خواجہ محمد سعید کے سفر حج کی سب سے زیادہ تفصیلات اس میں درج ہوئی ہیں کیونکہ مولف محمد امین بدخشی قیام حرمین شریفین کے دوران میں ہمہ وقت ان حضرات کے ساتھ تھے۔ نیز شیخ آدم بنوری کے ہجرت حرمین شریفین سے لے کر سال تکمیل تک حرمین شریفین میں سلسلہ عالیہ نقشبندیہ کی نشر و اشاعت کے لیے جو سعی کی گئی اس کی سب سے زیادہ معلومات کی حامل بھی یہی کتاب ہے۔.

اس کتاب( نتائج الحرمین) میں مصنف طورو کے شیخ نور محمد صاحب پشاوری ( المعروف بہ خاؤ بابا وفات 1059ھ) کے بارے میں لکھتے ہیں "شیخ نور محمد در سواد قوم یوسفزئی ساکن اند و در ارشاد شریعت و طریقت می کوشند و جمعے را در طریقہ نقشبندیہ ذوقے ساختہ اند و لیکن عزلت و ریاضت و بے التفاتی در ایشاں غالب است"

نقل کردم از کتاب تذکرہ علما و مشائخ سرحد مصنف محمد امیر شاہ قادری، ج دوم، 1972، صفحہ 194،

سید راشد علی د طورو، استاذ، عبد الولی خان پوهنتون مردان، بتاریخ نومبر 14، 2021
## حوالہ جات

زمرہ:کتب مشائخ مجددیہ
زمرہ:کتب مشائخ نقشبندیہ
شیخ محمد ہادی

شیخ محمد ہادی کا پورا نام **تاج الدین ابوا لحسن محمد ہادی** ہے۔ 
ان کی ولادت 1062ھ / 1652ء میں ہوئی۔

## تحصیل علم

تحصیل علم کی ابتدا اپنے دادا خواجہ محمد معصوم سے کی اور مطول کا آغاز آپ ہی کی خدمت میں کیا پھر اپنے والد خواجہ عبیداللہ مروج الشریعت سے پڑھا۔ انتہائی علوم حضرت خواجہ محمد نقشبند ثانی حجتہ اللہ ملقب بہ قیوم ثالث سے حاصل کیے۔ حضرت خواجہ عبدالاحد وحدت کے ساتھ بھی ان کو عقیدت تھی اور ان سے استفادہ بھی کیا۔

## تالیفات

شیخ محمد ہادی بہت سی قابل قدر کتابوں کے مولف ہیں۔ خصوصاً سلسلہ عالیہ نقشبندیہ کی تاریخ ان کی تالیفات کے بغیر صحیح معنوں میں مرتب نہیں ہو سکتی۔ مولف روضۃ القیومیہ کا بیان ہے کہ آ پ تصنیف و تالیف میں اس قدر مصروف تھے کہ اپنے مشائخ میں سب سے زیادہ مصروف شخصیت کہلائے۔
* بسم اللہ الرحمن الرحیم کی تفسیر بقدر چالیس جز
* کواکب دریہ
یہ اپنے سلسلہ کے مشائخ مجددیہ کے حالات پر نہایت ضخیم کتاب ہے جو پانچ جلدوں پر مشتمل ہے۔

## حوالہ جات

زمرہ:خانوادہ مجددیہ
زمرہ:مشائخ نقشبندیہ
محسن فانی کشمیری

**محسن فانی کشمیری** حضرت میاں میر، ملا شاہ بدخشی اور شاہ محب اللہ الہ آبادی کے عقیدت مند تھے۔

آزاد مشرب صوفیاء میں ان کا بلند مقام ہے۔ وہ ایسے افکار کا پرچار کرنے میں مصروف تھے کہ علما کو ان کے خلاف آواز بلند کرنا پڑی۔ ان کے اپنے اس شعر سے معلوم ہوتا ہے کہ ان کے خلاف فتوی صادر کیا گیا تھا۔

قاضی از دیباچہ ای بر نسخہ فانی نوشت ۔۔۔۔ فتوی خونین رقم زد زہر را در شیر کرد

محسن فانی کشمیری دارا شکوہ کی سرکار سے متوسل تھے۔ محسن فانی کشمیری اور دارا شکوہ کے درمیان خط کتابت بھی تھی۔

## حوالہ جات

زمرہ:آزاد مشرب صوفیا
زمرہ:ایرانی مورخین
زمرہ:سترہویں صدی کے مؤرخین
زمرہ:فارسی شعرا
زمرہ:مذہبی مؤرخین
زمرہ:ہندوستانی شعرا
زمرہ:ایرانی مرد شعرا
زمرہ:بھارتی مسلم شخصیات
گرداب

انگریزی : Vortex

سیال(مائع یا گیس) جس کے ذروں کی حرکت گردشی ہو۔ گردابی حرکت کو برقرار رکھنے کے لیے توانائی کی متواتر بہم رسانی ضروری ہے۔

زمرہ:سیالی حرکیات
زمرہ:ہوائی حرکیات
زمرہ:کامنز زمرہ جس کا ربط ویکی ڈیٹا پر ہے
زمرہ:گردش
زمرہ:گرداب
زمرہ:ویکی ڈیٹا سے مطابقت رکھنے والی مختصر تفصیل
زمرہ:موسمیات کے بنیادی تصورات و مظاہر